
Szám: 123-699/2021
Nyilvános ülésen tárgyalandó!

Napirend száma: …….. 

Képviselő-testület 
2021. december 9-i ülésére

Tisztelt Képviselő-testület!
Tárgy: 
Az Ifjúsági céltartalék felhasználása, a Zuglói Ifjúsági Közösségi Díj létrehozása, és az ifjúságot segítő tevékenységeket támogató pályázat kiírása
I. Előzmények_____________________________________________________________________
Budapest Főváros XIV. Kerület Képviselő-testületének 6/2021. (II. 26.) önkormányzati rendelete Budapest Főváros XIV. Kerület Zugló Önkormányzata 2021. évi költségvetésében tervezett 4 000 000 Ft-ból 2 000 000 Ft zárolásra került a rendelet 13. sz. melléklete szerint. A zárolás feloldását követően a 2 000 000 Ft más feladatra lett átcsoportosítva.
Tekintettel a koronavírus járványra a tervezett ifjúsági feladatokra ellátására eddig nem kerülhetett sor, ezért a céltartalék terhére kifizetés nem történt. 

I. Zuglói Ifjúsági Közösségi Díj létrehozása

Az előterjesztés javaslatot tesz arra, hogy a Képviselő-testület az ifjúsági feladatok céltartalék terhére biztosítson 500 000 Ft-ot a Zuglói Ifjúsági Közösségi Díj létrehozására. A díjat az a 10 és 26 év közötti személy kaphatja, aki Zuglóban él, vagy zuglói oktatási intézménnyel áll jogviszonyban, és Zugló területén tartósan olyan életkorának megfelelő közösségi tevékenységet végez, amellyel elősegíti szűkebb vagy tágabb közösségében az emberi kapcsolatok kiépülését, az élet minőségének javulását. A díjra a közösségi tevékenység ismertetésével javaslatot tehetnek a zuglói civil szervezetek, egyházak, önkormányzati és oktatási intézmények, valamint javaslatot tehet legalább 10 zuglói polgár közös ajánlással is.

II. Zuglói ifjúságot támogató tevékenységeket elősegítő pályázat kiírása

Az előterjesztés ezen kívül javaslatot tesz arra, hogy biztosítson a Képviselő-testület az ifjúsági feladatok céltartalék terhére 1 500 000 Ft-ot a zuglói ifjúságot támogató tevékenységeket elősegítő pályázat kiírására. A pályázaton olyan civil és egyházi szervezetek pályázhatnak, amelyek a Zuglóban élő, vagy tanuló gyermekek és fiatalok számára, kulturális, szociális, oktatási, mentálhigiénés és bűnmegelőzési, erőszak és függőségi prevenciós programokat szerveznek. 
A pályázatot a minden év március 31. napjáig a Népjóléti Bizottság írja ki, a Budapest Főváros XIV. Kerület Zugló Önkormányzata Képviselő-testületének az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló 6/2015. (III.03.) önkormányzati rendelete rendelkezések (a továbbiakban: Ör.) figyelembe vételével.

II. Vélemények____________________________________________________________________

Jogszabályi háttér: Ör. 19 - 20. §-ai.

Zugló Ifjúsági Közösségi Díj létrehozásának feltétele a hatályos Ör. 19. § és a 20. §-ok módosítása illetve az Ör. 20/B. §-al történő kiegészítése. A zuglói ifjúságot támogató tevékenységeket elősegítő pályázat kiírására a rendelet-tervezet 1. §-ának módosításának az elfogadásával nyílik lehetőség.
Az önkormányzati rendelet módosításának tervezetét az előterjesztés 2. melléklete tartalmazza.
 
Gazdasági Főosztály véleménye: Észrevételt tett, amelynek átvezetése megtörtént.

[bookmark: _Hlk82505372]Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.

Kérem a Tisztelt Képviselő-testületet, hogy az 1. melléklet szerinti határozati javaslatot és a 2. melléklet szerinti rendelet-tervezet elfogadását támogatni szíveskedjék.

III. Bizottsági vélemények

Az előterjesztést a Jogi és Ügyrendi Bizottság és a Népjóléti Bizottság tárgyalja.

[bookmark: _Hlk82505422]IV. Döntési javaslat

Határozati javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.

Rendeletalkotási javaslat

Budapest Főváros XIV. Kerület Zugló Önkormányzata Képviselő-testülete az előterjesztés 2. melléklete szerinti tartalommal megalkotja Budapest Főváros XIV. Kerület Zugló Önkormányzata Képviselő-testülete .../2021.(  ) önkormányzati rendelete a Budapest Főváros XIV. Kerület Zugló Önkormányzata Képviselő-testületének 6/2015. (III. 03.) önkormányzati rendelete az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről módosításáról.

A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 47. § (1)-(2) bekezdései alapján egyszerű szótöbbség, a rendeletalkotás az Mötv. 42. § 1. pontja és 50. §-a alapján.minősített szótöbbséget igényel.

Budapest, 2021. november 22.

Kinisch Andrea
     önkormányzati képviselő
ifjúsági és testvérvárosi tanácsnok
[bookmark: _Hlk82505463]Mellékletek felsorolása:
1. melléklet: határozati javaslat
2. melléklet: rendelet-tervezet
3. melléklet: rendelet-tervezet indokolása

Előterjesztést készítette: Bondorné Gyurcsi Mária
      		     Humánszolgáltatási Főosztály

1. melléklet a  123-699/2021. előterjesztéshez



 Budapest Főváros XIV. Kerület Zugló Önkormányzata Képviselő-testülete
..../2021. (	) önkormányzati határozata
az Ifjúsági céltartalék felhasználásáról, a Zuglói Ifjúsági Közösségi Díj létrehozásáról, és az ifjúságot segítő tevékenységeket támogató pályázat kiírásáról

1. Budapest Főváros XIV. Kerület Zugló Önkormányzatának Képviselő-testülete úgy dönt, hogy az ifjúsági feladatok 2021. évi céltartalék terhére a 2022. évben 
a) 500 000 forint összeget biztosít a Zuglói Ifjúsági Közösségi Díjhoz kapcsolódó anyagi elismerésekre,
b) 1 500 000 forint összeget biztosít a zuglói ifjúságot támogató tevékenységek elősegítő pályázat nyerteseinek támogatására. 

     Határidő: 2022. évi költségvetési javaslat előterjesztése
        Felelős: Népjóléti Bizottság elnöke (Gazdasági Főosztály vezetője által)

2. A Képviselő-testület felkéri a Népjóléti Bizottság elnökét, hogy gondoskodjon az 1. pont b) alpontja szerinti pályázat megjelentetéséről legkésőbb 2022. március 31. napjáig.

     Határidő: 2022. március 31. 
        Felelős: Népjóléti Bizottság elnöke (Humánszolgáltatási Főosztály vezetője által)

